Chirurgisk  Kasuistik  fra  Kommune- 
hospitalet. 

Meddelt  i  det  kgl.  med.  Selskabs  Møde  d.  17de  October  18G7. 

af 

Overlæge  Withusen. 


1.  Hydrocele. 

Den  nutildags  almindeligste  Methode  ved  Behandlingen  af 
Hydrocele,  nemlig  Punktur  med  paafølgende  Injektion  af  en 
Blanding  af  Jodtinktur  og  Vand,  giver  jo  visselig  i  en  stor 
Mængde  Tilfælde  et  tilfredsstillende  Resultat,  forsaavidtsom 
Patienten  idetmindste  for  en  Tid  bliver  befriet  for  Vandan- 
samlingen, omend  denne  ofte  efter  nogle  Aars  Forløb  igjen 
vender  tilbage  og  atter  maa  behandles  paa  samme  Maade 
eller  ved  den  radikale  Operation*).  Men  det  hænder  ogsaa 
ofte,  at  denne  Methode  ikke  engang  giver  et  temporært  gun- 
stigt Resultat,  at  der  vel  indfinder  sig  en  vis  Grad  af  Be- 
tændelse med  ny  Udgydning  i  Tun.  vaginal. ,  men  at  denne 
derpaa  bliver  stationær  og  Patienten  altsaa  er  lige  vidt.  I  de 
halvtredie  første  Aar  af  Kommunehospitalets  Virksomhed  har 
jeg  behandlet  19  Tilfælde  af  Hydrocele  med  Punktur  og  In- 


■)  Etatsraad  Stein  har  fundet  disse  Tilbagefald  saa  hyppige,  at  han  i 
de  sidste  Aar  af  sin  Virksomhed  paa  Fred.  Hosp.  (jvfr.  »Hospitals- 
Meddelelserx  ble  Bd.  1852)  anbefalede  og  udførte  den  radikale  Method 
som  generel  for  Hospitalspatienter.  Om  Hyppigheden  af  Tilbage- 
fald kan  jeg  ikke  give  bestemte  Meddelelser,  da  intet  af  de  i  Kom- 
munehospitalet behandlede  Tilfælde  findes  opført  som  saadant. 

jektion ;  et  af  disse,  et  Barn  paa  I  Aar,  maa  jeg  regne  fra, 
(la  jeg  her  anvendte  Injektion  af  Alkohol;  et  andet  kan  hel- 
ler ikke  medregnes,  da  Patienten  døde  pludselig  Dagen 
efter  Operationen,  udenat  der  havde  været  særegne  lokale 
Tilfælde,  og  udenat  der  ved  Sektionen  blev  fundet  Noget- 
somhelst,  der  kunde  forklare  denne  pludselige  Katastrophe. 
De  øvrige  17  Syge  fik  samtlige  en  Injektion  af  enten  en 
Del  Jodtinktur  til  2  Dele  Vand,  eller  senere  af  lige  Dele, 
med  Gjenudtømmelse  af  Vædsken  efter  3 — 4  Minuters  For- 
løb. Men  hos  disse  indtraf  det  fem  Gange,  at  Vædsken  i 
Tun.  vaginalis  blev  staaende  efter  at  være  reproduceret,  og 
at  Patienterne  forlode  Hospitalet,  utaalmodige  over  delte 
Resultat.  Jeg  erindrer  ogsaa  flere  Gange  at  have  set  det 
Samme  paa  Almindeligt  Hospital.  Da  der  nu  hverken  i  Maa- 
den,  hvorpaa  Operationen  var  foretagen,  eller  i  Tilfældenes 
Beskaffenhed  var  nogen  Grund  at  finde  til  dette  negative 
Resultat,  bestemte  jeg  mig  til  at  følge  den  Methode,  som 
Syrne  og  andre  engelske  Chirurger  med  Held  have  brugt  i 
den  senere  Tid,  og  som  jeg  vilde  kalde  den  stationære, 
nemlig  at  injicere  en  ringe  Mængde,  c.  3'j)  Jodtinktur, 
som  lades  tilbage  i  Tunica  vaginalis.  Jeg  har  bemærket 
adskillige  Fordele  ved  denne  Fremgangsmaade :  for  det  Første 
med  Hensyn  til  Tiden.  I  de  halvtredie  første  Aar  bleve, 
som  anført,  17  Operationer  udførte;  disse  havde  540  Syge- 
dage eller  for  hver  31,8  Dage.  I  de  sidste  halvandet  Aar 
forefaldet  18  Operationer  med  samlede  Sygedage  414  eller 
for  hver  23  Dage.  Dette  er  nu  for  hver  enkelt  Patient 
en  Forskel  af  8,8  Dage,  hvilket  giver  en  samlet  Gevinst 
for  Hospitalet  af  168,4  Sygedage.  Dernæst  har  jeg  be- 
mærket, at  den  nye  Ansamling,  som  indfinder  sig  efter 
Operationen,  i  Almindelighed  ikke  stiger  saa  høit  efter  den 
stationære  Injektion  som  efter  den  tidligere  Methode.  For- 
klaringen heraf  har  jeg  tænkt  mig  at  være  den,  at  den  rene 
Jodtinktur  muligen  udøver  en  mere  kauteriserende  Indflydelse 
paa  den  serøse  Hinde  og  i  høiere  Grad  end  den  fortyndede 
hæmmer  dens  afsondrende  Virksomhed.  Hvorvidt  den  mere 
end  den  anden  sikkrer  mod  Tilbagefald,  tør  jeg  ikke  have 

nogen  Mening  om,  da  endnu  for  kort  en  Tid,  kun  iVi  Aar, 
er  hengaaet,  siden  de  første  Patienter  bleve  opererede. 
Hidtil  har  imidlertid  ingen  af  de  Opererede  meldt  sig  med 
Tilbagefald. 

2.    Stort  Hygrom  i  Bursa  mucosa  subbicipitalis. 

Hans  Lydiksen,  Bondekarl,  26  Aar  gammel,  der  indkom  i  Hospitalet 
d.  6te  Juni  18(^7,  har  altid  nydt  en  god  Helbred  og  har  aldrig  tidligere 
ligget  tilsengs.  Begge  hans  Forældre  leve  endnu  og  ere  raske.  For  om- 
trent et  Aar  siden  lagde  han  Mærke  til,  at  der  var  nogen  Svulst  i  ven- 
stre Knæhas,  udenat  han  vidste  Noget  om  nogen  forudgaaet  Vold  eller 
Overanstrengelse.  Han  gjorde  i  4  Maaneder  Militærtjeneste  og  fandt  sig 
ikke  besværet  af  Svulsten.  For  omtrent  '/2  Aar  siden  opdagede  han  en 
lille,  begrændset,  indolent  Svulst  tæt  indenfor  Senen  af  M.  biceps,  som 
i  Begyndelsen  ikke  hindrede  ham  i  at  arbeide;  i  de  tre  sidste  Maaneder 
er  den  voxet  hurtig  og  har  naaet  sin  nuværende  betydelige  Størrelse. 
Han  har  i  de  sidste  14  Dage  ikke  kunnet  foretage  sig  noget  Arbeide,  da 
i  saa  Tilfælde  Svulsten  tog  til;  men  den  faldt  igjen ,  naar  han  holdt 
sig  i  Rolighed.    Han  har  gaaet  oppe  og  har  ingen  Smerter  havt. 

Der  ses  nu  i  venstre  Poples  en  Svulst  af  omtrent  en  svær  knyttet 
Haands  Størrelse;  den  ligger  under  Senen  af  Muse.  biceps,  saaledes  at 
omtrent  ligemeget  af  den  svulner  frem  paa  begge  Sider  af  denne  Sene. 
Svulsten  er  aldeles  ikke  øm,  er  bedækket  med  fuldkommen  naturlig  Hud, 
tillader  Bøining  og  Strækning  af  Ledet,  der  intet  Abnormt  frembyder. 
Naar  man  lader  ham  bøie  Knæet,  spændes  den  stærkt  og  viser  sig  da 
at  være  jævn  rund  og  skarpt  begrændset  saavel  opad  som  nedad.  Den 
er  af  blød  Konsistens  og  giver  en  tydelig  Fluktuationsfornemmelse.  Der 
er  ingen  Pulsation.  Knæet  maaler  over  øvre  Rand  af  Patella,  som  er 
dets  største  Peripheri,  17"  2"'  mod  13"  8'"  paa  den  sunde  Side.  Læng- 
den af  Svulsten  i  Poples  er  4"  4'",  den  forreste  Udbugtuing  er  3"  6"'. 

Der  gjordes  med  en  Trokar  en  Punktur 

med  Udtømmelse  af  Jxij  af  en  klar,  lysgul  Vædske,  af  seig  eller  slimet 
Konsistens,  som  ikke  indeholdt  faste  Bestanddele.     Efterat  Punkturaab- 
ningcn  var  tillukket  med  Hefteplaster  og  KoUodium,  dækkedes  hele  Om- 
fanget af  Sækken  med  et  Vesicatorium. 
Efterat  Fluen  havde  suppureret  stærkt  i  henved  tre  Uger,  blev  den  lægt. 
Sækkens  udadtil  vendende  Væg  føltes  da  meget  fortykket,  og  der  var 
kun  en  ringe  Fluktuation;  men  i  Løbet  af  14  Dage  var  Ansamlingen  til- 
tagen, saaat  der  ved  en  Punktur 
udtømtes  c.  Jiij  af  en  lignende  Vædske  som  tidhgere.    Der  gjordes  In- 
jektion af  Træ  jodii  3"]. 
som  lodes  tilbage  i  Sækken.    Reaktionen  efter  Indsprøitningen  var  kun 

ringe;  men  Vædsken  samlede  sig  paany,  skjont  ikke  i  nogen  betydelig 
Mængde,  medens  samtidig  Sækkens  Vægge  syntes  at  trække  sig  sammen 
og  at  forlykkes.  Punktur  og  Injektion  foretoges  i  det  Hele  4  Gange; 
lidt  over  en  Uge  efter  den  sidste  Indsprøitning,  som  ikke  umiddelbart 
havde  fremkaldt  særegne  Tilfælde,  begyndte  der  d.  28de  Juli  at  opstaa 
en  Svulst  af  hele  Knæregionen  og  lidt  opad  Laaret.  I  Kapslen  var  der 
en  temmelig  betydelig  Ansamling;  han  havde  gastriske  Tilfælde  og  stærk 
Feber.  Han  henlaa  nu  til  midt  i  September  med  heftige  Febertilfælde, 
stærk  Sved,  Smerter  i  forskellige  Artikulationer,  navnlig  i  begge  Skul- 
derled samt  i  høire  Albu-  og  Haandled.  Ansamlingen  i  Knæledet  aftog 
efterhaanden ,  hvorimod  den  atter  tiltog  1  Sækken  i  Poples.  Der  kom 
Smerter  og  Ømhed  i  denne,  og  d.  19de  Aug.  dannede  der  sig  en  spon- 
tan Aabning  paa  det  mest  prominerende  Sted  af  Svulsten,  med  Udtøm- 
melse af  en  seropurulent  Vædske.  Dette  vedligeholdt  sig  under  Bedring 
af  Almentilstanden,  efterat  Aabningen  var  dilateret.  Det  blev  efterhaan- 
den fuldkommen  purulent,  og  den  10de  Septbr.  blev  det  nødvendigt  at 
gjøre  en  Kontraaabning;  igjennem  denne  indbragtes  en  Finger  og  føltes 
et  haardt  Legeme,  som  ved  Udtagelsen  viste  sig  at  være  et  lille  nekro- 
tisk Benstykke  af  en  Ærts  Størrelse,  hvorpaa  blev  indlagt 

Drainrør. 

Herefter  tabte  Svulsten  og  Suppurationen  sig  hurtigt  og  er  nu,  omtrent 
5  Maaneder  efter  Indlæggelsen,  ganske  hævet.    Der  er  kun  ringe  forøget 
Omfang  af  Knæet;  han  kan  fuldkommen  extendere  Benet,  men  kun  bøie 
det  i  en  Vinkel  af  omtrent  145  Grader. 
Han  blev  udskreven  den  2 1  de  Oktober. 


3.    Fremmede  Legemer  i  Knæledet. 

D.  23de  Mai  1866.  Chr.  Engholm,  Bagersvend,  21  Aargl.,  har  for  to 
Aar  siden  lidt  af  en  Affektion  af  høire  Underextremitet,  der  yttrede  sig  ved 
Hævelse  fra  lidt  over  Knæet  ned  til  Anklen;  han  behandledes  dengang  med 
Blodkupper  og  Omslag.  Extremiteten  har  senere  været  sund  og  fuldkommen 
brugbar.  For  4  Dage  siden  mærkede  han  pludselig,  efter  i  Løbet  af  Da- 
gen at  have  gaaet  meget,  en  stikkende  Smerte  i  Knæet  og  Vanskelighed 
ved  Bevægelse.  Smerten  tabte  sig  hurtigt,  og  Bevægelsen  var  atter  fri; 
men  Tilfældet  vendte  kort  efter  tilbage  og  har  senere  indfundet  sig  gjen- 
tagne  Gange,  pludseligt  under  Gangen,  med  heftige  Smerter  i  Knæet, 
som  blev  staaende  krumbøiet ,  uden  at  kunne  flekteres  eller  extenderes. 
Han  mærkede  da  selv,  ved  at  gnide  Knæet  for  at  lette  Smerten,  et  lille, 
meget  bevægeligt  Legeme,  der  hurtig  smuttede  bort,  hvorved  Smerten 
tabte  sig  og  Bevægelsen  atter  blev  fri. 

Ved  Undersøgelsen  i  Hospitalet  fandtes  Knæet  sundt,  uden  Ansam- 
ling, kun  lidt  ømt  i  Poples  ved  stærkere  Flexion.    Det  fremmede  Le- 

geine  føltes  ved  øvre,  ydre  Rand  af  Patella,  meget  bevægeligt,  af  Stør- 
relse som  Enden  af  en  Tommelflnger.    Der  blev  lagt 

en  Træskinne 

i  Hasen  og  derover  en  Dextrinbandage, 

som  lod  Knækapslen  fri,  men  fuldkomment  immobiliserede  Ledet. 

Den  30te  Mai  gjordes  Excision 
paa  ydre  Side  af  Ledet  gjennem  en  Incision  af  l'/a"  Længde  gjen- 
nem  de  nedad  forskudte  Integumenter.  Der  var  nogen  arteriel  Hæ- 
morrhagi,  som  standsedes,  inden  Kapslen  blev  incideret.  Dette  skete 
paa  en  Hulsonde,  og  det  ved  en  Medhjælper  fixerede  fremmede  Legeme 
saas  da  at  ligge  lige  i  Saaret.  Det  blev  extraheret  med  en  lille  skarp 
Hage,  Integumenterne  bragtes  i  Situs,  og  der  anlagdes 

4  Suturæ  circumvolutæ 
og  Isblære. 

Det  fremmede  Legeme  havde  Form  og  Størrelse  som  en  meget  stor  af- 
skallet Mandel;  den  ene  Flade  var  konkav  og  glat,  den  anden  konvex, 
med  mange  smaa  Fordybninger  og  Ophøininger;  i  den  eue  Extremitet 
var  der  en  lille  fin  Spids,  som  en  Antydning  af  en  tidligere  Tilheftning. 

31te  Mai.  Patienten  havde  igaar  en  enkelt  Kuldegysning  med  lidt 
frekvent  Puls;  han  sov  ikke  efter  Syr.  morph. 

men  fik  om  Aftenen  Kl.  11  flere  heftige  Kulderystelser,  som  senere  paa 
Natten  gjentoge  sig,  med  Vildelser.  Efter 

Inf.  Chamomillæ  calid. 
fik  han  henad  Morgenstunden  lidt  Søvn.    Der  var  imorges  nogen  Smerte 
i  Knæet  og  nogen  Ømhed  om  Saaret  og  Svulst  i  Ledet,  hvorfor 

Hirud.  med.  Nr.  XV. 

1ste  Juni.  Ømheden  og  Smerten  have  tabt  sig.  Henad  Middag 
stærke  Kulderystelser,  som  hævedes  efter  Infus.  chamom. 

Derefter  Søvn.   Let  Ansamling  i  Kapslen.    P.  96. 

2den  Juni.  Atter  Kuldegysninger  med  stærkere  Smerter  i  Knæet  og 
opad  Laaret,  med  forøget  Svulst  af  Knæet. 

Hirud.  med.  Nr.  XV 
med  Lindring  af  alle  Tilfældene.    Han  sov  derpaa  om  Natten,  havde 
Aabning  efter  et  Laxans. 

Cont.  Isblære. 

3die  Juni.  Befindendet  i  det  Hele  godt,  ingen  Kulde,  nogen  Madlyst, 
P.  96.  Naalene  bleve  iaftes  udtrukne;  men  Traadene  lodes  tilbage  paa 
deres  Plads  og  dannede  med  det  fra  Iglebidene  udflydte  Blod  en  fast 
Bedækning  over  Saaret.  Svulsten  af  Knæet  er  ikke  tiltagen;  men  der  er 
endnu  nogen  Ømhed  i  Omfanget  af  Saaret. 

4de  Juni.  Da  en  af  Suturerne  idag  løsnedes,  udflød  der  lidt  blod- 
blandet Pus,  og  der  er  nogen  phlegmonøs  Svulst  omkring  Saaret. 

Cont.  Isblære. 

5te  Juni.  Svulsten  af  Knæet  uforandret,  rigeligt  purulent  Udflod  fra 
øvre  Saarvinkel.    P.  96. 

6te  Juni.  Han  føler  sig  i  det  Hele  vel.  God  Søvn,  ingen  Smerter. 
Ingen  yderligere  Svulst.  Purulent  Udflod  vedbliver,  kommer  fra  en  lille 
Phlegmone  under  Huden  opad  Laaret. 

7de  Juni.  Ingen  Feber.  Ingen  Smerter  i  Knæet,  hvor  Svulsten  har 
tabt  sig,  kun  en  ubetydelig  Ansamling  i  den  øvre  Poche  af  Kapslen. 
Phlegmonen  omkring  Saaret  næsten  svunden. 

8de  Juni.  Velbefindende.  Klager  kun  over  Sult.  Næsten  al  Svulst 
af  Knæet  er  falden  Sep.  Isblære. 

Helbredelsen  gik  nu  jævnt  fremad,  skjønt  der  holdt  sig  lidt  Ansam- 
ling i  Kapslen  indtil  den. 9de  Juli.  Der  var  ogsaa  nogen  Stivhed  i  Le- 
det, som  behandledes  med  lokalt  Dampbad. 

Da  han  den  Ude  August  blev  udskreven,  77  Dage  efter  Operationen 
og  82  Dage  efter  Indlæggelsen,  gik  han  godt,  med  bevægeligt  Knæ. 

D.  20de  Marts  1867.  Vilh.  Vald.  Magne,  31  Aar  gi.,  Tømmersvend, 
har  for  flere  Aar  siden  bemærket,  at  hans  høire  Knæ  af  og  til,  naar  han 
bøiede  det  til  en  vis  Grad,  ligesom  blev  staaende  og  ikke  kunde  bøies 
helt,  før  han  engang  havde  rettet  det  helt  ud.  Han  har  iøvrigt  aldrig 
havt  Gene  ved  Gangen  eller  Smerte  i  Ledet.  I  de  sidste  Par  Uger  har 
det  været  svullent  og  lidt  ømt  paa  Indsiden  og  i  Poples.  Ved  Indlæg- 
gelsen er  der  en  middelmaadig  Ansamling,  og  ved  den  ydre,  øvre  Rand 
af  Patella  føles  et  nøddestort,  bevægeligt  og  glat  Legeme,  som  ved 
mindste  Tryk  skifter  Plads,  men  kun  i  ringe  Grad,  og  strax  indtager 
den  tidligere  Stilling. 

Rullebandage. 
Catapl.  saturnin. 

Da  Svulsten  og  Ansamlingen  i  Knæet  efter  8  Dages  Forløb  vare  aftagne, 
føltes  det  fremmede  Legeme  fuldkommen  bevægeligt,  som  om  det  imid- 
lertid havde  afsnøret  sig  fra  sin  Forbindelse  med  Kapslen. 

Sep.  Cataplasma. 

Kompression. 

29de  April  var  baade  Ansamlingen  og  Ømheden  ganske  svundne. 

7de  Mai  kunde  Patienten  gaa  uden  Smerte,  og 

16de  Mai  blev  han  udskreven  med  et  elastisk  Kuæstykke. 

Men  3  Uger  efter,  den  6te  Juni,  begærede  han  atter  at  indlægges, 
idet  han  i  den  sidste  Tid  under  Gangen  ofte  fik  en  pludselig,  heftig 
Smerte  i  Knæet,  som  om  Noget  kom  i  Klemme,  saaat  han  maatle  staa 
stille.  Til  enkelte  Tider  kom  disse  Anfald  20  til  30  Gange  i  et  Kvar- 
lerstid;  til  andre  Tider  kunde  der  være  2  til  3  Timer  imellem  dem. 
Han  kan  ved  en  gnidende  Bevægelse  føre  det  fremmede  Legeme  ud  paa 
Ydersiden  af  Patella  og  kan  da  igjen  gaa.    Der  er  ingen  Ansamling  i 

Kapslen.  Han  ønsker  bestemt,  at  en  Radikaloperation  maa  blive  insti- 
tueret. 

Til  denne  Ende  blev  den  8de  Juni 

en  Dexlrinbandage 

anlagt,  med  en  lige  Træskinne  i  Hasen  og  fri  Knækapsel. 

Den  13de  Juni  foretoges  Excision, 
efterat  Legemet  var  fixeret  paa  Ledets  ydre  Side  udenpaa  Condylus  ex- 
ternus.  Operationen  var  lidt  vanskelig,  idet  det  ikke  var  muligt  at 
stramme  den  meget  slappe  Ledkapsel  over  Legemet;  men  da  den  var 
indskaaren,  sprang  det  med  Kraft  ud  og  henad  Gulvet.  Saaret  forenedes 
med  Sutur  og  Hefter, 

og  der  anlagdes  2  store  Isblærer 

samt  Gouttiére. 

Han  var  derefter  vel  indtil  Kl.  4  Eftermiddag ,  da  der  optraadte  Feber- 
tilfælde med  lidt  Smerte  og  Spænding  i  Ledet;  han  sov  imidlertid  fra 
Kl.  10  Aften  til  Kl.  4  om  Morgenen,  men  da  Smerterne 

den  14de  bleve  stærkere,  anbragtes 

20  Igler, 

hvorefter  Smerterne  ophørte. 

15de  Juni.   Saaret  er  godt  agglutineret. 

Suturerne  fjernes. 

Der  indtraadte  derpaa  gastriske  Tilfælde  og  en  traumatisk  Erysipelas 
samt  en  Suppuration  fra  Saaret,  men  ingen  Ansamling  eller  Smerte  i 
Kapslen.  Denne  Suppuration  strakte  sig  efterhaanden  opad  hele  Laarets 
Udside,  udenpaa  Fascien. 

22de  Juni  gjordes  Incision 
ved  den  øvre  Ende  af  Abscessen,  og  Suppurationen  ophørte  efterhaan- 
den; men  der  var  imidlertid  optraadt  nogen  Svulst  og  Ømhed  af  Knæet, 
som  holdt  sig  uforandret,  uden  nogen  synderlig  Ansamling,  indtil 

18de  August,  da  den  ganske  var  forsvunden. 

Oven  Senge. 

20de  Aug.  Han  gaar  omkring  uden  nogen  Smerte  i  Knæet;  men 
der  er  nogen  Fortykkelse  om  den  nedre  Del  af  Saaret  og  kun  en  ringe 
Grad  af  Bevægelighed  (c.  35°)  i  Ledet.    Han  begærer 

18de  September  at  udskrives 
for  udenfor  Hospitalet  at  fortsætte  Brugen  af 

Lokalbade. 


